
Det har vært avholdt til sammen 7 styremøter siden sist årsmøte.
Aktivitet i sykkelklubben 2016:
I mai 2016 stilte sykkelklubben opp og arrangerte barneritt i lag med Statskog på Skogvokterdagen i Saltdal. Arrangementet betegnes som vellykket. Dette er et arrangement som styrer mener sykkelklubben fortsatt bør stille opp på. 

Også i 2016 deltok flere av klubbens medlemmer i lokale, nasjonale og internasjonale ritt. Kjell Sæterhaug og Bjørn Steinar Karlsen deltok i NM- master og nordisk, begge leverte svært gode resultat. 

I Mai arrangerte Bodø Cykleklubb NM i landevei. Her stilte et fåtall av klubbens medlemmer til dugnadshjelp. 

I den store styrkeprøven stilte ikke klubben med eget lag, men Geir Ove Kristensen satset alene og kom i mål på tiden 16.03. En meget imponerende tid. 

Klubben hadde også deltakere i Birken. 

Flere fra klubben deltok i Insomnia og plasserte seg godt på resultatlista. 

I lagkonkurransen i Artic Race stilte klubben med lag og også i år ble det seier og andre napp i vandrepokalen. Laget besto av 9 ryttere, 8 kom i mål og tiden ble 7.24.08.
I tillegg hadde vi to deltakere som deltok i egen gruppe. 


Under årets Arctic Race of Norway som ble arrangert 11.8 på Fauske stilte noen av klubbens medlemmer opp både i gjennomføring av selve rittet og barnerittet i lag med Sparebanken. 
	Klubbcupen 2016 ble gjennomført med 15 ritt og totalt 29 deltakere. 
Valnesfjord trillrundt ble etter tre års «pause» igjen arrangert i september 2016. Ca.    80 ryttere i alderen 7- over 60 år deltok. Det var ryttere fra Helgeland og Salten. Klubben fikk god og nødvendig hjelp fra Bodø CK i arrangementskomiteen. Tilbakemeldingene fra andre klubber var generelt veldig gode og vi fikk mye støtte og ros for og igjen arrangere VTR. Det bør være et mål at klubben fortsatt arrangerer VTR.  (Det er laget egen evaluering av planlegging og gjennomføring av rittet.)
Aktivitet vi ikke kom i mål med
Rekrutering av nye medlemmer
Styret hadde konkrete planer om rekrutering av nye medlemmer og spesielt barn/ungdom. Pga mye jobb med VTR rakk vi dessverre ikke å gjennomføre dette. 

Styret ble kontakte av Fauske kommune pleie og omsorgsetaten. VI ble forspurt om vi kunne bidra med og ta beboere ut på sykkeltur. Pga ingen respons fra klubbens medlemmer ble ikke dette gjennomført. 

